ร้านนี้อยู่ที่ชั้น4 ของ SQ1 บรรยากาศในร้านนี่เย็นเหมือนชื่อร้านเลย โต๊ะเก้าอี้ก็เยอะพอควร พนักงานแนะนำเมนูได้ดี แต่ทำนานไปหน่อย เป็นเพราะคนเยอะล่ะมั้ง การสั่งก็เริ่มจากไปหาที่นั่ง มาสั่งที่เคาน์เตอร์ จ่ายเงิน ได้อุปกรณ์กลมๆมา แล้วเราก็มานั่งรอ พออุปกรณ์มันขึ้นไฟสีอะไรสักสีนี่แหละ เราค่อยเดินไปเอาอาหารที่เคาน์เตอร์

เมนูที่สั่ง
- Melon Bingsoo (320 บาท) >> ได้เมลอนลูกใหญ่มากๆ หวานดีด้วย ด้านบนเป็นไอศกรีม มีนมให้ราดด้วย ตัวเกล็ดน้ำแข็ง เกล็ดนมต่างๆละเอียดดี ละลายในปากเลย ด้านในข้างล่างก็จะมีพุดดิ้งอะไรประมาณนี้อยู่ อร่อยไปอีกแบบ

- Mango cheese Bingsoo (280 บาท) >> ตัวนี้รอบๆจะเป็นมะม่วง มีก้อนชีสปะปน แต่ยังน้อยไปนิสสส รสชาติรวมๆก็โอเคผ่าน

สรุปโดยรวม ร้านใหญ่ดี เมนูน่ากินหลายอย่าง แต่ราคาอาจสูงไปหน่อยในบางเมนู รสชาติผ่านค่ะ